Case ID: 1157673
Sentence 1: İŞİN HALLARİ İddiaçı cavabdeh Dilçi Necata qarşı icarə müqaviləsi üzrə yaranmış borcun və vurulmuş maddi ziyanın ödənilməsi tələbinə dair iddia ərizəsi ilə məhkəməyə müraciət edərək, cavabdeh Dilçi Necatdan ona borclu olduğu 3400 manat icarə haqqından əmələ gələn borcunun, 2 ədəd təzə “Moped”in və ya onların dəyəri olan 3500 (üç min beş yüz) manat pulun, habelə iddia ərizəsinin məhkəməyə verilməsi üçün ödənilmiş 30 manat dövlət rüsumunun və hüquqi yardıma görə vəkilə ödənilmiş 100 manat məbləğində pulun onun xeyrinə tutulması barədə qətnamə qəbul edilməsini xahiş etmişdir İddia tələbi onunla əsaslandırılmışdır ki, Abşeron rayonu, Xırdalan şəhəri, Quşçuluq massivi, ünvan 1 mənzil 38 ünvanında qeydiyyatda olan Necat Dilçi, ondan Azərbaycan Respublikası Dövlət Əmlak Komitəsi tərəfindən xx.xx.1998-ci il tarixdə, 232 saylı qeydiyyatla Mülkiyyət hüququ haqqında Şəhadətnaməyə əsasən 63%-i ona məxsus olan Bakı şəhəri, H.Hacıyev küçəsi (hazırda Azərbaycan prospekti) 28-də yerləşən qeyriyaşayış sahəsini icarəyə götürmüş və aralarında bu barədə xx.xx.2017-ci il tarixdə notariat qaydasında təsdiq olunmuş icarə müqaviləsi bağlanmışdır.